Monday, January 9, 2012
BALAYWAK LGU-DPWH REHABILITATION PROJECT, NALPASEN
Cabugao, Ilocos Sur – Nairingpasen ti proyekto a pinunduan ti DPWH Maintenance Fund nga impatungpal ti Gobierno Munisipal nga idauluan ni Mayor Edgardo “Ediboy” S. Cobangbang, Jr. a pannakatarimaan ken pannakaipalawa ti rangtay iti Sitio Balaywak, Barangay Pug-os, Cabugao, Ilocos Sur a no sadino a ditoy ket mabenepisiaran ti amin a lumasat a lugan ken motorista nga agturong (agpapan-agawid) iti Northern Luzon itoy a paset ti Maharlika National Highway.
Iti nakaipasdekan daytoy a rangtay ket maysa a historikal a disso agsipud ta ditoy nga immuna a ninanam ni Diego Silang ken ti buyotna iti umuna a balligi iti pannakidangadangda iti puersa dagiti soldado a Kastila idi Disiembre 24, 1762.
“Agyamankami kada Mayor Ediboy ta naidagadag ti pannakaipalawa ti rangtay iti metro nga agsumbangir,” kuna ti kaaduan a motorista , luglugan ken traysikelan iti ili ti Cabugao.
“Nagtengngaan ti nawatiwat a salog ken sang-atan ket dapat a naikalawa a talaga tapno natarus ti panagdaliasat ket maliklikan ti desgrasia aglalo no agragut dagiti agsisinnabat a lugan.”
“Mataginayon koma dagiti kakaywan iti surong tapno maliklikan ti panaggidday ti bakrang ti rangtay,” imbatad ni Lito Garcia, taga-Bessang ken agmulmula ti tabako iti sinilong a naidarnap iti daya-nga-abagatan a sagpat ti rangtay. “Maliklikan koma ti pannakapasapas dagiti kayo ta sarikedked ken mangtaginayon iti napintas nga ubbog iti waig.”
Kinapudnona, inyaramidan ti nagtrabaho ti rangtay ti bassit a “catchdam” ti surong ti rangtay a nangikamangan dagiti asideg nga agindeg ditoy ti “siphonic hose” a mangsuplay ti paglabada iti sirok ti rangtay ken iti babaenna. Nausar ti waig iti pagkasapulan ti danum dagiti umad-adun nga agindeg iti Sitio Balaywak.
Iti pannakapapintas ti rangtay, adu ti biahero ti mangisingasing a mataripato/madebelop ti kabakiran ti surong ti rangtay a potensial a mapagbalin a tourist destination ditoy aglalo ta historikal a disso a nagrekuridaan ti Maingel a Mannakigubat nga Ilokano, Diego Silang! # (Web In-Action)
Iti nakaipasdekan daytoy a rangtay ket maysa a historikal a disso agsipud ta ditoy nga immuna a ninanam ni Diego Silang ken ti buyotna iti umuna a balligi iti pannakidangadangda iti puersa dagiti soldado a Kastila idi Disiembre 24, 1762.
“Agyamankami kada Mayor Ediboy ta naidagadag ti pannakaipalawa ti rangtay iti metro nga agsumbangir,” kuna ti kaaduan a motorista , luglugan ken traysikelan iti ili ti Cabugao.
“Nagtengngaan ti nawatiwat a salog ken sang-atan ket dapat a naikalawa a talaga tapno natarus ti panagdaliasat ket maliklikan ti desgrasia aglalo no agragut dagiti agsisinnabat a lugan.”
“Mataginayon koma dagiti kakaywan iti surong tapno maliklikan ti panaggidday ti bakrang ti rangtay,” imbatad ni Lito Garcia, taga-Bessang ken agmulmula ti tabako iti sinilong a naidarnap iti daya-nga-abagatan a sagpat ti rangtay. “Maliklikan koma ti pannakapasapas dagiti kayo ta sarikedked ken mangtaginayon iti napintas nga ubbog iti waig.”
Kinapudnona, inyaramidan ti nagtrabaho ti rangtay ti bassit a “catchdam” ti surong ti rangtay a nangikamangan dagiti asideg nga agindeg ditoy ti “siphonic hose” a mangsuplay ti paglabada iti sirok ti rangtay ken iti babaenna. Nausar ti waig iti pagkasapulan ti danum dagiti umad-adun nga agindeg iti Sitio Balaywak.
Iti pannakapapintas ti rangtay, adu ti biahero ti mangisingasing a mataripato/madebelop ti kabakiran ti surong ti rangtay a potensial a mapagbalin a tourist destination ditoy aglalo ta historikal a disso a nagrekuridaan ti Maingel a Mannakigubat nga Ilokano, Diego Silang! # (Web In-Action)
Posted by Bayan ng Cabugao, Ilocos Sur at 9:44 AM
Subscribe to: Post Comments (Atom)
eng_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn tgl_Latn eng_Latn